Aḥric wis setta s uzwel tasedawit, yebda seg usebtar 65 ar 77. Deg uḥric-agi tamyarut temmeslay-d ɣef wamek i tkemmel Tezgertirga tudert-is deg tseddawit, tessebgen-d d akken Tezgertirga tufa iman-is deg temdint teffeɣ-d seg lḥebs i tt-yesdermen, dɣa din i temlal Yuna tamdakkult-is n rruḥ sin i tebda teqsiḍt n tdukli-nsent yeṣfan, myeḥmalen-t aṭas, ɛedlen-t deg lɛeqliya amzun d tisetmatin. Tezgertirga tkemmel leqraya-s simmal tettzad di tmusni, syin tessen Mastinas tlul-d ger-asen tayri imi d wagi i d argaz amenzu i tessen di dunit-is.